रविवार को प्रधानमंत्री नरेंद्र मोदी कैबिनेट का विस्तार हुआ और कुल 13 मंत्रियों ने पद और गोपनीयता की शपथ ली । मोदी कैबिनेट में फेरबदल के तौर पर 9 नए चेहरों की एंट्री मिली और 4 मंत्रियों का प्रमोशन हुआ । मंत्रिमंडल विस्तार के बाद मंत्रालयों का ऐलान भी हो चुका है। निर्मला सीतारमण देश की नई रक्षा मंत्री होंगी । इंदिरा गांधी के बाद वो दूसरी महिला हैं जो रक्षा मंत्रालय की जिम्मेदारी संभालेंगीं ।पीयूष गोयल को सुरेश प्रभु की जगह रेल मंत्री बनाया गया है । पीयूष गोयल के पास कोयला मंत्रालय भी रहेगा ।